**V 27. ročníku Dobrej noviny sme podporili drobné podnikanie v Ugande**

Východ krajiny je druhým najchudobnejším regiónom Ugandy. Drobným poľnohospodárstvom sa živia tri štvrtiny populácie na vidieku. Len minimum farmárov dokáže vyprodukovať nadbytok, ktorý by dokázali predať na miestnom trhu.

V Arcidiecéze Tororo spoločenstvá mladých, katechétov či žien, založili svojpomocné skupiny. Navzájom sa podporujú a spoločne si sporia. Z toho mála, čo sa im podarí odložiť bokom, radi podajú pomocnú ruku. Miestnemu farárovi Patrickovi kúpili novú chladničku či finančne podporili vdovca, ktorému zomrela manželka. Jeden z členov skupiny založil malú pekáreň, kde cielene zamestnáva mladých ľudí a dáva im príležitosť priučiť sa remeslu a niečo si zarobiť. Každý člen skupiny štedro prispieva aj na potreby miestneho kostola.

Okrem podnikania si George privyrába aj pečením palaciniek a pukancov. Svoje dobroty predáva na ulici najmä študentom a učiteľom blízkych škôl.

Od farskej skupiny si požičal peniaze a kúpil za ne solárny panel, ktorý rodina umiestnila na strechu domu. Získali tak elektrickú energiu, pre nich dovtedy nepoznaný luxus.

Jeho deti si dnes už nekazia oči pri slabom svetle petrolejovej lampy. Vďaka solárnej energii mohli dokonca počas lockdownu sledovať vyučovanie v televízii.

Z výťažku 27. ročníka koledníckej zbierky podporili aj ďalšie projekty v Ugande, Etiópii, Južnom Sudáne a Keni.

<https://www.dobranovina.sk/podme-nieco-dobre-podniknut/>

Ďakujeme Vám všetkým, ktorí ste prispeli na tieto projekty.